पाएं अपने शहर की ताज़ा ख़बरें और फ्री ई-पेपरडाउनलोड करें
जिले में रविवार को कोरोना से 6 मरीजों की मौत हो गई। इसमें विकास नगर के 48 वर्षीय व्यक्ति को 25 अप्रैल को डीडीयू में शिफ्ट किया गया था। देर रात 2:30 बजे मरीज की मौत हो गई। इसी तरह न्यू शिमला के 80 वर्षीय व्यक्ति को 1 मई को आईजीएमसी के कोरोना वार्ड में एडमिट किया गया 2 मई को दोपहर 12:30 बजे मरीज की मौत हो गई। जबकि ननखड़ी शिमला के 41 वर्षीय व्यक्ति को 1 मई को आईजीएमसी में एडमिट किया गया। देर शाम 8:00 बजे मरीज की मौत हो गई।
नाहन पांवटा के 42 वर्षीय व्यक्ति को 30 अप्रैल को सराहा अस्पताल से आईजीएमसी के लिए रेफर किया गया। 2 मई को 11:45 पर मरीज की मृत्यु हो गई। जबकि हमीरपुर बड़सर की 50 वर्षीय महिला को 1 मई को आईजीएमसी रेफर किया गया था 2 मई को सुबह 11:40 पर महिला की मौत हो गई। वहीं सोलन की 60 वर्षीय महिला को 30 अप्रैल को आईजीएमसी में शिफ्ट किया गया। 2 मई को सुबह 6:35 पर महिला की मौत हो गई।
इसी तरह रविवार को जिला में कोरोना के 84 नए मरीज आए। इसमें आईजीएमसी से 12, रोहड़ू से 33 कुमारसैन से 2, देवनगर से 1, लॉन्गवुड से 1, मुंडाघाट से 2, शोघी से 7, डीडीयू से 2, मतियाना से 9, मशोबरा से 1, सुन्नी से 3, जुब्बल कोटखाई से 2, ननखड़ी से 4, नेरवा से 5, नए मरीज आए हैं।
रविवार को कुल 854 मरीजों के सैंपल लिए गए थे। सीएमओ शिमला डॉक्टर सुरेखा चोपड़ा ने इसकी पुष्टि की है। उन्होंने लोगों से आह्वान किया है कि बिना मास्क के घरों से बाहर ना निकलें और सोशल डिस्टेंसिंग का पालन करें, ताकि कोरोना को जल्द से जल्द खत्म किया जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva zho_Hant eng_Latn